**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2020 M. vasario 26 D. SPRENDIMO NR. T1-29 „DĖL PASVALIO RAJONO SAVIVALDYBĖS 2020–2022 M. STRATEGINIO VEIKLOS PLANO PATVIRTINIMO“ PAKEITIMO**

2020 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, Pasvalio rajono savivaldybės strateginio planavimo organizavimo tvarkos aprašu, patvirtintu Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija), Pasvalio rajono savivaldybės taryba nusprendžia

pakeisti Pasvalio rajono savivaldybės 2020–2022 metų strateginį veiklos planą, patvirtintą Pasvalio rajono savivaldybės tarybos 2020 m. vasario 26 d. sprendimu Nr. T1-29 „Dėl Pasvalio rajono savivaldybės 2020–2022 metų strateginio veiklos plano patvirtinimo“ (su visais aktualiais pakeitimais), pakeičiant 2020–2022 m. strateginio veiklos plano 1 priedą „2020–2022 metų programų tikslai, uždaviniai, priemonės ir asignavimai“ ir jį išdėstant nauja redakcija (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Projekto sprendimą parengė

Strateginio planavimo ir investicijų skyriaus vyr. specialistė

Monika Butaitienė

2020-12-07, tel. Nr. (8 627) 49162

Suderinta DVS Nr. RTS-265

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2020 M. vasario 26 D. SPRENDIMO NR. T1-29 „DĖL PASVALIO RAJONO SAVIVALDYBĖS 2020–2022 M. STRATEGINIO VEIKLOS PLANO PATVIRTINIMO“ PAKEITIMO**

**2020-12-07**

Pasvalys

1. **Problemos esmė.**

Pasvalio rajono savivaldybė (toliau – Savivaldybė) organizuoja savo veiklą vadovaudamasi Savivaldybės strateginiais planais ir Savivaldybės biudžetu. Siekiant efektyviai planuoti Savivaldybės veiklą 2020–2022 m. laikotarpiui, buvo parengtas trimetis strateginis veiklos planas, patvirtintas Savivaldybės tarybos 2020 m. vasario 26 d. sprendimu Nr. T1-29. Gruodžio mėnesį, tikslinant 2020 m. Savivaldybės biudžetą, 2020–2022 m. strateginis veiklos planas tapo keistinas. Atsižvelgiant į tai, kad teikiant ataskaitas ministerijai lėšos skirtos užimtumo didinimo programai ir užimtumo skatinimo ir motyvavimo paslaugų modeliui turi būti numatytos atskirose priemonėse, todėl 01 Savivaldybės funkcijų įgyvendinimo ir valdymo programoje, įtraukta nauja priemonės, kurios pavadinimas – „Lėšos, skirtos užimtumo skatinimo ir motyvavimo paslaugų modelio įgyvendinimui“. Taip pat vadovaujantis Lietuvos Respublikos Vyriausybės 2020 m. gegužės 6 d. nutarimo Nr. 458 „Dėl lėšų skyrimo“ priedo 9.4 papunkčiu ir Lėšų, skirtų vėdinimo ir kondicionavimo sistemoms savivaldybių egzaminų centruose-grupėse 2020 metais įrengti, paskirstymo, patvirtinto Lietuvos Respublikos švietimo, mokslo ir sporto ministro 2020 m. birželio 3 d. įsakymu Nr. V-835 „Dėl Švietimo įstaigų modernizavimui skirtų lėšų paskirstymo“, Savivaldybei skirta 31 531 Eur, todėl 07 Investicijų ir verslo rėmimo programoje įtrauktas naujas projektas „Pasvalio Lėvens pagrindinės mokyklos vėdinimo ir kondicionavimo sistemų įrengimas“.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Atnaujintas Savivaldybės strateginis veiklos planas leis kryptingiau planuoti Savivaldybės veiklą, efektyviau paskirstyti ribotus finansinius, materialinius ir žmogiškuosius išteklius numatytiems veiklos rezultatams pasiekti.

**3. Skaičiavimai, išlaidų sąmatos, finansavimo šaltiniai.**

Lėšos strateginio veiklos plano programoms vykdyti numatytos 2020 m. Pasvalio rajono savivaldybės biudžete ir gaunamos iš kitų finansavimo šaltinių: valstybės biudžeto, Europos Sąjungos ir kitų tarptautinių fondų investicijų, bankų paskolų ir kt.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyrius

**7. Sprendimo projekto rengimo metu gauti specialistų vertinimai ir išvados.**

 Sprendimas parengtas atsižvelgiant į gautas išvadas ir rekomendacijas.

PRIDEDAMA. Pasvalio rajono savivaldybės 2020–2022 metų strateginio veiklos plano 1 priedas.

Strateginio planavimo ir investicijų skyriaus vyr. specialistė Monika Butaitienė